**ՀԱՅՏԱՐԱՐՈՒԹՅՈՒՆ**

**ՀՀ պաշտպանության նախարարությունը հայտարարում է ընդունելություն քաղաքացիական ծառայության հետևյալ ժամանակավոր թափուր պաշտոնը ժամկետային աշխատանքային պայմանագրով զբաղեցնելու համար**

Պաշտպանության նախարարության (այսուհետ` Նախարարություն) գնումների կազ­մա­­կերպման վարչության (այսուհետ` Վարչություն) գնումների կազմակերպման 2-րդ բաժնի (այսուհետ` Բաժին) գլխավոր մասնագետ (այսուհետ` Գլխավոր մասնագետ) (ծածկագիր՝ 26-34.1-Մ2-7).

1. պաշտոնն զբաղեցնողը պարտավոր է`
   * ուսումնասիրել պատասխանատու ստորաբաժանումների կողմից կատարվող գնում­ների շրջանակներում պատվիրատուի հաստատած փաստաթղթերը՝ եզրակացություն տալու նպատակով,
   * կազմել պատասխանատու ստորաբաժանումների կողմից կատարվող գնման ընթացակարգերի արձանագրության և պայմանագրի, գնահատող հանձնաժողովի հաստատմանը ենթակա փաստաթղթերի նախագծերը՝ օրենսդրությամբ սահմանված պահանջներին համապատասխան,
   * ուսումնասիրել ոլորտը կարգավորող իրավական ակտերի նախագծերը և ներկայացնել համապատասխան մասնագիտական առաջարկություններ,
   * սահմանված ժամկետներում և կարգով ներկայացնել Նախարարության համա­պատասխան ստորաբաժանումներից ստացված տեղեկատվության ուսումնասիրության արդյունքների վերաբերյալ համապատասխան առաջարկություններ,
   * տիրապետել գնումների ոլորտը կարգավորող իրավական ակտերին:
2. **պաշտոնն զբաղեցնողը պետք է ունենա՝ բարձրագույն կրթություն, Բավա­րարի «Գնումների մասին» Հայաստանի Հանրապետության օրենքի 16-րդ հոդվածի 5-րդ կետով սահմանված պահանջին,** ունենա հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ նյութա­տեխնիկական մատակարարման կամ պետական գնումների կամ ֆինանսա­վարկային կամ տնտեսագիտության կամ իրավունքի բնագավառում` երեք տարվա աշխատանքային ստաժ: ՀՀ Սահմանադրության, «Քաղա­քացիական ծառայության մասին» «Գնումների մասին», «Պետական գաղտնիքի մասին», «Նորմատիվ իրավական ակտերի մասին» օրենք­ների, ՀՀ կառավարության 04.05.2017թ. «Գնումների գործընթացի կազմակերպման կարգը հաստատելու և Հայաստանի Հանրապետության կառավարության 2011 թվականի փետրվարի 10-ի N168-Ն որոշումն ուժը կորցրած ճանա­չելու մասին»  N526-Ն, 06.04.2017թ. «Էլեկտրոնային ձևով գնումների կատարման կարգը հաստատելու և Հայաստանի Հանրապետության կառավարության 2013 թվականի դեկ­տեմ­բերի 5-ի N1370-Ն որոշումն ուժը կորցրած ճանաչելու մասին» N386-Ն, 18.05.2017թ. «Էլեկտրոնային աճուրդի իրականացման կարգը և էլեկտրոնային աճուրդի միջոցով ձեռք բերվող ապրանքների, աշխատանքների և ծառայությունների ցուցակը հաստատելու մասին» N534-Ն, 29.06.2017թ. «Գնումների համակարգողների որակավորման շնորհման և նրանց շարունակական մասնագիտական վերապատրաստման կարգը հաստատելու և ՀՀ կառա­վարության 2015 թվականի փետրվարի 12-ի N 99-ն որոշումն ուժը կորցրած ճանաչելու մասին» N759-Ն, 13.04.2017թ. «Գնումների պլանի ձևը, դրա լրացման, հաստատման և հրապարակման կարգը հաստատելու մասին» N390-Ն որոշումների, ՀՀ ֆինանսների նախարարի 17.05.2017թ. «Էլեկտրոնային ձևով իրակա­նաց­վող գնումների կատարման ուղեցույցը հաստատելու և Հայաստանի Հանրապետության ֆինանսների նախարարի 2014 թվականի հունվարի 10-ի N7-Ա հրամանն ուժը կորցրած ճանաչելու մասին» N219-Ա, 20.05.2017թ. «Հայտերի գրանցամատյանի ձևն ու վարման կարգը հաստատելու և ՀՀ ֆինանսների և էկոնոմիկայի նախա­րարի 2001 թվականի հունվարի 17-ի N16 հրամանն ուժը կորցրած ճանաչելու մասին» N229-Ն, 11.07.2017թ. «Պետության համար պարտավորություններ առաջացնող գնման գործարքների հաշվառման նպատակով լիազոր մարմին ներկայացվող հաշվետվության ձևը, հաշվետվության հիման վրա գործարքների հաշվառման կարգը հաստատելու և ՀՀ ֆինանսների նախարարի 2015 թվականի ապրիլի 1-ի N181-Ն հրամանն ուժը կորցրած ճանաչելու մասին» N345-Ն հրամանների և իր լիազո­րու­թյուն­ների հետ կապ­ված այլ իրավական ակ­տերի անհ­րաժեշտ իմացություն, ինչպես նաև տրամաբա­նելու, տարբեր իրավիճակներում կողմ­նորոշվելու ունա­կու­թյուն,
3. պաշտոնն զբաղեցնողը պետք է տիրապետի հայոց լեզվին, տիրապետի նաև մեկ օտար լեզվի, ունենա համակարգչով և ժամանակակից այլ տեխնի­կական միջոցներով աշխա­տելու ունակություն և տիրապետի իրավական ակտի նախագիծ կազմելու համար անհրաժեշտ մեթոդաբա­նությանը,
4. աշխատավարձը հաշվարկվում է` 267072 (երկու հարյուր վաթսունյոթ հազար յոթանասուներկու) ՀՀ դրամ,
5. աշխատանքի վայրը` ք. Երևան, Բագրևանդի 5:
6. պաշտոնն զբաղեցվելու է մինչև հղիության և ծննդաբերության և (կամ) մինչև երեք տարեկան երեխայի խնամքի արձակուրդում գտնվող քաղաքացիական ծառայողի արձա­կուրդից վերադառնալը:

Դիմող ՀՀ քաղաքացիները Նախարարություն (ք. Երևան, Բագրևանդի 5) պետք է ներկայացնեն հետևյալ փաստաթղթերը`

* դիմում` (ձևը լրացվում է փաստաթղթերը ներկայացնելիս),
* տվյալ պաշտոնն զբաղեցնելու համար մասնագիտական գիտելիքների և աշխա­տան­քային ունա­կու­թյուն­ների տիրապետման տեսան­կյունից ներկայացվող պա­հանջ­­­ների բավարարումը հավաստող փաս­տաթղթերի` դիպլոմի(ների), վկա­յա­կանի(ների), աշխատան­քային գրքույկի (վերջինիս բացակա­յու­թյան դեպքում անհրաժեշտ է ներկայացնել տեղեկանք համապատասխան մարմնից) պատ­ճե­ն­նե­րը` ***բնօրինակների*** հետ միասին,
* արական սեռի անձինք՝ նաև զինվորական գրքույկի կամ դրան փոխարինող ժամանակավոր զորակոչային տեղամասին կցագրման վկայականի պատճենը՝ ***բնօրինակի*** հետ միասին, կամ համապատասխան տեղեկանք,
* մեկ լուսանկար` 3X4 սմ չափսի,
* անձնագրի պատճենը,
* սոցքարտի պատճենը:

ՀՀ քաղաքացին փաստաթղթերը հանձնում է անձամբ` ներկա­յաց­նելով անձնագիր: Միաժա­մանակ տեղեկացվում է, որ դիմողների ներկայացրած փաստաթղթերի պատճեն­ները հետ չեն վերադարձվում:

Դիմումներն ընդունվում են 2024 թվականի ապրիլի 17-ից մինչև 19-ը ներառյալ` աշխատանքային օրերին ժամը 09:30-ից 12:30-ը և 14:30-ից 16:30-ը Նախա­րարության քաղաքացիական անձնակազմի կառավարման վարչությունում (աշխատա­սենյակ 30-70, ներքին հեռ. 22-04, 19-75, 23-49):

Ընտրություն կատարելու եղանակը՝ դիմում ներկայացրած քաղաքացիների փաստա­թղթերի ուսումնասիրություն:

ՀՀ քաղաքացիները լրացուցիչ տեղեկություններ ստանալու համար կարող են դիմել Նախարարություն (ք. Երևան, Բագրևանդի 5) կամ զանգահարել 010-29-44-28 հեռախոսա­համարով:

**16.04.2024թ.**